കാത്തിരിപ്പിന് വിരാമം ടോക്കിയോവില് ഇന്ത്യന് ഹോക്കിക്ക് ചരിത്ര നിമിഷം ജര്മ്മനിയെ തകര്ത്ത് നേടുന്നത് വെങ്കല മെഡല് അവസാനിക്കുന്നത് 41 വര്ഷത്തെ കാത്തിരിപ്പ് ഇന്ത്യയുടെ ദേശീയ കായിക ഇനം വീണ്ടും മെഡല് പോഡിയത്തില് മലയാളിക്ക് അഭിമാനമായി ഗോള്കീപ്പര് ശ്രീജേഷും ടോക്യോ:41 വര്ഷത്തെ കാത്തിരിപ്പിന് വിരാമം. ജര്മനിയെ തകര്ത്തുകൊണ്ട് ഇന്ത്യന് പുരുഷ ടീം ഒളിമ്ബിക്സില് വെങ്കലമെഡല് സ്വന്തമാക്കി. വെങ്കല മെഡലിനായുള്ള മത്സരത്തില് നാലിനെതിരേ അഞ്ചുഗോളുകള്ക്കാണ് ഇന്ത്യ ജര്മനിയെ തകര്ത്തത്. പ്രതാപത്തിലേക്ക് ഇന്ത്യന് ഹോക്കിക്ക് തിരിച്ചു വരാന് കഴിയുമെന്ന് തെളിയിക്കുന്നതാണ് ഈ ജയം. ഒരു ഘട്ടത്തില് രണ്ട് ഗോളുകള്ക്ക് പിന്നില് നിന്ന ശേഷം അവിശ്വസനീയമായി തിരിച്ചടിച്ചാണ് ഇന്ത്യ വിജയം നേടിയത്. 1980ന് ശേഷം ഇന്ത്യ ഒളിമ്ബിക് ഹോക്കിയില് നേടുന്ന ആദ്യ മെഡലാണിത്. ഇന്ത്യയ്ക്ക് വേണ്ടി സിമ്രാന്ജീത് സിങ് ഇരട്ട ഗോളുകള് നേടി. രൂപീന്ദര്പാല് സിങ്, ഹാര്ദിക് സിങ്, ഹര്മന്പ്രീത് സിങ് എന്നിവരും ലക്ഷ്യം കണ്ടു. ജര്മനിക്കായി ടിമര് ഓറസ്, ബെനെഡിക്റ്റ് ഫര്ക്ക്, നിക്ലാസ് വെലെന്, ലൂക്കാസ് വിന്ഡ്ഫെഡര് എന്നിവര് സ്കോര് ചെയ്തു. ഇതിനുമുന്പ് 1968, 1972 എന്നീ വര്ഷങ്ങളിലാണ് ഇന്ത്യ ഒളിമ്ബിക്സില് വെങ്കലമെഡല് നേടിയത്. ഈ വിജയത്തോടെ ഒളിമ്ബിക് ഹോക്കിയില് ഇന്ത്യയുടെ മെഡല് നേട്ടം 12 ആയി ഉയര്ന്നു. എട്ട് സ്വര്ണം, ഒരു വെള്ളി, മൂന്ന് വെങ്കലം എന്നിങ്ങനെയാണവ. ഹോക്കിയില് ഏറ്റവും കൂടുതല് ഒളിമ്ബിക് സ്വര്ണം നേടിയ ടീമും ഇന്ത്യ തന്നെയാണ്. മികച്ച ഓള്റൗണ്ട് കളിയാണ് വെങ്കല മത്സര പോരാട്ടത്തില് ഇന്ത്യ പുറത്തെടുത്തത്. മികച്ച ഫീല്ഡ് ഹോക്കിയായിരുന്നു ഇന്ത്യ പുറത്തെടുത്തത്. തുടക്കത്തില് ജര്മനിയാണ് ആധിപത്യം പുലര്ത്തിയത്. മികച്ച കുറിയ പാസുകളുമായി ജര്മന് ടീം ഇരച്ചു കയറി. പക്ഷേ മലയാളി ഗോള് കീപ്പര് വന് മതിലായപ്പോള് അവര്ക്ക് നിരാശയായി. ഇന്ത്യന് പ്രതിരോധനിരയുടെ പിഴവ് കണ്ടെത്തി ജര്മനി രണ്ടാം മിനിട്ടില് തന്നെ മത്സരത്തില് ലീഡെടുത്തിരുന്നു. അതിന് ശേഷമാണ് ശ്രീജേഷ് വന്മതില് തീര്ത്തത്. ലീഡ് വഴങ്ങിയതോടെ ഇന്ത്യന് മുന്നേറ്റനിര ഉണര്ന്നുകളിച്ചു. ആദ്യ ക്വാര്ട്ടറില് മികച്ച ഗോളവസരങ്ങള് സൃഷ്ടിക്കുന്നതില് ഇന്ത്യ പരാജയപ്പെട്ടു. രണ്ടാം ക്വാര്ട്ടറില് സമനില ഗോള് കണ്ടെത്തി. പിന്നീട് ജര്മനി തുടരെത്തുടരെ രണ്ട് ഗോളുകള് നേടി ലീഡുയര്ത്തി. ഇതോടെ ജര്മനി 31 എന്ന സ്കോറിന് ലീഡെടുത്തു. രണ്ട് ഗോളിന് പിന്നില് നിന്നതോടെ ഇന്ത്യ മുന്നേറ്റത്തില് കൂടുതല് കരുത്ത് കാണിച്ചു. 27ാം മിനിട്ടില് ഇന്ത്യയുടെ രണ്ടാം ഗോള് പിറന്നു. തൊട്ടുപിന്നാലെ ഇന്ത്യ സമനില ഗോള് കൂടി കണ്ടെത്തി. ഇതോടെ സ്കോര് 33 എന്ന നിലയിലായി. രണ്ടാം ക്വാര്ട്ടര് അവസാനിച്ചപ്പോള് ഈ സ്കോറിന് ഇന്ത്യയും ജര്മനിയും സമനില പാലിച്ചു. മൂന്നാം ക്വാര്ട്ടറിന്റെ തുടക്കത്തില് തന്നെ ഇന്ത്യ മത്സരത്തിലെ നാലാം ഗോള് കണ്ടെത്തി. തൊട്ടുപിന്നാലെ ഇന്ത്യ ലീഡുയര്ത്തി. ൂന്നാം ക്വാര്ട്ടര് അവസാനിക്കുമ്ബോള് ആ ലീഡ് ഇന്ത്യ നിലനിര്ത്തി. നാലാം ക്വാര്ട്ടറില് സര്വം മറന്ന് പോരാടിയ ജര്മന് പട നാലാം ഗോള് കണ്ടെത്തി. 54ാം മിനിട്ടില് ജര്മനിയുടോ ഗോളെന്നുറച്ച ഷോട്ട് ശ്രീജേഷ് തട്ടിയകറ്റി ഇന്ത്യയുടെ രക്ഷകനായി. വൈകാതെ 41 വര്ഷങ്ങള്ക്ക് ശേഷം ഒളിമ്ബിക് ഹോക്കി മെഡല് ഇന്ത്യ സ്വന്തമാക്കി. Stories you may Like